27.6.2014 Jurnalul Oficial al Uniunii Europene L 189/1 I (Acte legislative) REGULAMENTE REGULAMENTUL (UE) NR. 652/2014 AL PARLAMENTULUI EUROPEAN ȘI AL CONSILIULUI din 15 mai 2014 de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, precum și sănătatea plantelor și materialul de reproducere a plantelor, de modificare a Directivelor 98/56/CE, 2000/29/CE şi 2008/90/CE ale Consiliului, a Regulamentelor (CE) nr.178/2002, (CE) nr. 882/2004 și (CE) nr. 396/2005 ale Parlamentului European și ale Consiliului, a Directivei 2009/128/CE a Parlamentului European și a Consiliului și a Regulamentului (CE) nr. 1107/2009 al Parlamentului European și al Consiliului şi de abrogare a Deciziilor 66/399/CEE, 76/894/CEE şi 2009/470/CE ale Consiliului PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 43 alineatul (2) şi articolul 168 alineatul (4) litera (b), având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic şi Social European ()), după consultarea Comitetului Regiunilor, hotărând în conformitate cu procedura legislativă ordinară (?), întrucât: (1) Dreptul Uniunii prevede cerințe referitoare la alimente şi la siguranța alimentelor, precum și la hrana animalelor şi la siguranța hranei animalelor, în toate etapele de producție, inclusiv norme care să vizeze garantarea unor practici corecte în comerţ şi furnizarea de informații consumatorilor. Acesta stabileşte, de asemenea, cerințe în ceea ce priveşte prevenirea şi combaterea bolilor transmisibile ale animalelor şi a zoonozelor, precum şi cerințe privind bunăstarea animalelor, subprodusele de origine animală, sănătatea plantelor și materialul de reproducere a plan- telor, protecția soiurilor de plante, organismele modificate genetic şi introducerea pe piață și utilizarea produselor de protecție a plantelor, precum și utilizarea sustenabilă a pesticidelor. Dreptul Uniunii prevede, de asemenea, efectuarea unor controale oficiale, precum şi alte activități oficiale menite să asigure o punere în aplicare eficientă și respectarea cerințelor menționate. (2) Obiectivul general al dreptului Uniunii în domeniile menționate este de a contribui la un nivel înalt de sănătate umană, animală și a plantelor de-a lungul lanţului alimentar, la un nivel înalt de protecţie şi informare a consumatorilor şi la un nivel înalt de protecție a mediului, favorizând în același timp competitivitatea și crearea de locuri de muncă. () JO C 67, 6.3.2014, p. 166. (?)) Poziţia Parlamentului European din 2 aprilie 2014 (nepublicată încă în Jurnalul Oficial) și Decizia Consiliului din 8 mai 2014.